rangado 2011.08.24.09:18
A Berettyó kikapott a Huszároktól
A felkészülési mérkőzésen jó iramú játékot és rengeteg helyzetet láthattak a szurkolók. A magyar csapat főleg kontratámadásokkal próbálkozott, és meg is voltak a lehetőségei, de a befejezések nem mindig voltak tökéletesek – áll a klub honlapjának beszámolójában.
Az MVFC néhány nappal korábban – a nyár folyamán immár másodszor – a Nyíradonyi Huszárok csapatából alakult DEAC Armada együttesével is megmérkőzött, és ezúttal is vereséget szenvedett (3-5). A Hódos Imre Sportcsarnokban rendezett összecsapás már szorosabb összecsapást hozott, mint a két héttel korábbi.
Az MVFC játékoskerete még mindig formálódik, hiszen Turzó József edző nem tartott igényt Raphael Felipe Almeida de Oliveira szolgálataira, viszont helyette már érkezett is két magyar játékos: Nagy Roland a Gödöllőtől és Póta Balázs a Cső-Montage csapatától. Ők a debreceni mérkőzésen már lehetőséghez jutottak. A sérült Nagy Tamáson és Rábl Jánoson kívül hiányzott azonban Léo Mendes, Baranyi Péter és Mezei Dávid is.
1516714891